Pressemeddelelse
November 2017

Piezoresistive manifold-lavtryksensorer fra 1 mbar

First Sensor præsenterer sine nye piezoresistive lav-/differenstryksensorer fra HTD-serien med et måleområde fra 1 mbar til 7 bar. De meget små og flade sensorer med et grundareal på kun 8 x 13 mm og en konstruktionshøjde på <7 mm er yderst velegnede til pladsbesparende integration i multifordelere (manifolds). HTD-differenstryksensorer har indbygget digital signalbehandling med 15 bit opløsning, SPI-interface og analogt udgangssignal.

De superpræcise, langtidsstabile sensorer med 3,3 V eller 5 V-spændingsforsyning er egnede til batteridrevne applikationer i mobile og bærbare apparater. SMD-miniaturesensorerne kan indgå i en kompakt konstruktion i manifoldmoduler uden bekostelig slangeføring mellem de enkelte komponenter, der ofte er en fejlkilde. HTD-sensorer kan også leveres på blisterbånd i ruller (tape & reel) til bestykningsautomater til masseproduktionen. På forespørgsel fås disse sensorer også med andre udgangssignaler som I²C-bus, 1-wire, alarmudgange eller pulsbreddemodulation. Sensorerne er temperaturkompenseret fra 0-70 °C og leverer ud over trykværdien også en målt temperaturværdi.

HTD-differenstryksensorer:
•	Trykområder fra 1 mbar til 7 bar
•	Grundareal 8 x 13 mm, konstruktionshøjde <7 mm
•	Egnet til manifoldmontering
•	SPI-interface med 15 bit opløsning

Typiske anvendelsesområder for HTD-sensorer er medicinteknik (respiratorer, anæstesiapparater, CPAP, spirometre, iltkoncentratorer), klimateknik (volumenstrømregulatorer, filterovervågning, brænderstyring), måleteknik og industriel styrings- og reguleringsteknik.

Læs mere om produktet på: www.first-sensor.com/htd

Om First Sensor AG
First Sensor AG er en af de førende udbydere inden for sensorer på verdensplan. Vores virksomhed udvikler og fremstiller standardiserede og skræddersyede sensorløsninger til detektion af lys, stråling, tryk, gennemstrømning, fyldningsniveau og acceleration til anvendelser inden for vækstmarkederne Industrial, Medical og Mobility. First Sensor dækker hele værdiskabelseskæden lige fra komponent til færdig sensor. 

Med over 800 medarbejdere er vi repræsenteret med mere end seks tyske afdelinger, og har derudover udviklings-, produktions- og salgsafdelinger i USA, Canada, Kina, Holland, Storbritannien, Frankrig, Sverige og Danmark samt et verdensomspændende netværk af samarbejdspartnere. Vores afdelinger certificeres løbende iht. ISO/TS 16949, ISO 14001, EN ISO 13485, EN 9100 og ISO 9001 - alt efter det enkelte forretningsområde. 

First Sensor AG er børsnoteret og listet i Prime Standard hos den tyske børs i Frankfurt. 

Du kan få flere oplysninger på: www.first-sensor.com

Du kan se flere pressemeddelelser på: www.first-sensor.com/technical-press

First Sensor AG
Peter-Behrens-Str. 15
12459 Berlin
Tyskland
T +49 30 6399 2399
	
Pressekontakt, fagpresse:
Doris Tischer
Director Marketing Communications
E-mail: technical.press@first-sensor.com
T +49 89 80083-48